সদা রেখো মনে

নাছিমা আক্তার পপি

যেজন বুজেনা, মনের যাতনা

সেকি পারে মনের মানুষ হতে?

কষ্ট দিতে যার, বুক কাঁপেনা তার

হৃদয় হীনা সেযে এই জগতে ।

রেখো আবেগ ধরে, মন দিওনা তারে

যে তোমাতে করে অবহেলা।

যদি কর ভুল, পাবেনা যে কুল

অকুলে ভাসবে জীবন ভেলা।

ছোট্ট এ জীবনে, সদা রেখো মনে

হরিলে তা পাওয়া যে দুষ্কর।

যেচে নিয়ে মন, দিও তারে জীবন

যে বুঝিবে তোমার অন্তর।

হয়ো-নাকো বোকা, খেয়ো-নাতো ধোকা

মিষ্টি মধুর কথার ছলে।

কাঁদিবে তবে, নিষ্ঠুর এই ভবে

ডুবে যাবে প্রাণ গভীর অশ্রুজলে।